CELEX: 32017D2165
Language: et
Date: 2017-11-17 00:00:00
Title: Komisjoni rakendusotsus (EL) 2017/2165, 17. november 2017, millega kiidetakse heaks programm sigade Aafrika katku tõrjeks uluksigadel Tšehhi Vabariigi teatavates piirkondades (teatavaks tehtud numbri C(2017) 7536 all) (EMPs kohaldatav tekst )

21.11.2017   
            
            
               ET
            
            
               Euroopa Liidu Teataja
            
            
               L 304/55
            
         KOMISJONI RAKENDUSOTSUS (EL) 2017/2165,
   17. november 2017,
   millega kiidetakse heaks programm sigade Aafrika katku tõrjeks uluksigadel Tšehhi Vabariigi teatavates piirkondades
   
      
         (teatavaks tehtud numbri C(2017) 7536 all)
      
   
   (Ainult tšehhikeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. juuni 2002. aasta direktiivi 2002/60/EÜ, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade Aafrika katkuga, (1) eriti selle artikli 16 lõike 1 teist lõiku,
   ning arvestades järgmist:
   
               (1)
            
            
               Direktiivis 2002/60/EÜ on sätestatud liidu miinimummeetmed, mida on vaja võtta sigade Aafrika katku tõrjeks, sealhulgas meetmed, mida kohaldatakse siis, kui on saadud ametlik kinnitus sigade Aafrika katku esinemise kohta uluksigadel.
            
         
               (2)
            
            
               2017. aastal teatas Tšehhi Vabariik komisjonile sigade Aafrika katku esinemisest uluksigadel ning rakendas direktiiviga 2002/60/EÜ nõutud tauditõrjemeetmeid.
            
         
               (3)
            
            
               Praegust epidemioloogilist olukorda arvesse võttes ja kooskõlas direktiiviga 2002/60/EÜ esitas Tšehhi Vabariik komisjonile programmi sigade Aafrika katku tõrjeks (edaspidi „tauditõrjeprogramm“).
            
         
               (4)
            
            
               Selleks et kehtestada asjakohased loomatervishoiualased tõrjemeetmed ning takistada taudi edasist levikut, koostati komisjoni rakendusotsuse 2014/709/EL (2) lisas liidu loetelu kõrge riskiga piirkondadest. Rakendusotsuse 2014/709/EL lisa muudeti hiljuti komisjoni rakendusotsusega (EL) 2017/1850, (3) et muu hulgas võtta arvesse hiljutisi sigade Aafrika katku puhanguid uluksigadel Tšehhi Vabariigis, ning kõnealuse lisa I ja II osas on nüüd loetletud Tšehhi Vabariigis asuvad nakkuspiirkonnad.
            
         
               (5)
            
            
               Komisjon on tauditõrjeprogrammi läbi vaadanud ja leiab, et see vastab direktiivi 2002/60/EÜ artiklis 16 sätestatud nõuetele. Seepärast tuleks kõnealune programm heaks kiita.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks Tšehhi Vabariigi poolt 24. oktoobril 2017 esitatud programm sigade Aafrika katku tõrjeks uluksigadel kõnealuse liikmesriigi nakkuspiirkondades.
   Artikkel 2
   Tšehhi Vabariik jõustab artiklis 1 osutatud tauditõrjeprogrammi rakendamiseks vajalikud õigus- ja haldusnormid 1. detsembriks 2017.
   Artikkel 3
   Käesolev otsus on adresseeritud Tšehhi Vabariigile.
   
      Brüssel, 17. november 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 192, 20.7.2002, lk 27.
   
      (2)  Komisjoni 9. oktoobri 2014. aasta rakendusotsus 2014/709/EL, milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides ja tunnistatakse kehtetuks rakendusotsus 2014/178/EL (ELT L 295, 11.10.2014, lk 63).
   
      (3)  Komisjoni 11. oktoobri 2017. aasta rakendusotsus (EL) 2017/1850, millega muudetakse rakendusotsust 2014/709/EL, milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides (ELT L 264, 13.10.2017, lk 7).